અરવલ્લીઃ મેઘરજ નગરમાં ગ્રામ પંચાયતની મંજૂરી લીધા વગર કોન્ટ્રાક્ટરે કોઈ મોટા કદના રાજકારણીના કે અધિકારીના છુપા આશીર્વાદથી જીઓ કંપનીના ટાવર માટે કેબલ નાખવા ખોદકામ કરતા નગરમાં પાણીનો જથ્થો પૂરો પાડતી ૩૦ વર્ષ જૂની પાઈપ લાઈન તોડી નાખતા મોટા ભાગના વિસ્તારો પાણી વિના ટળવળી રહ્યા છે તદઉપરાંત આર. સી. સી રોડ પણ તોડી નાખતા મેઘરજ ગ્રામ પંચાયતને લાખ્ખો રૂપિયાનું નુકસાન થયું છે નવાઈની વાત તો એ છે કે મોટા ભાગે ખોદકામ કરવામાં આવ્યું છતાં ગ્રામપંચાયતના પદાધિકારી કે તલાટી દ્વારા કોન્ટ્રાક્ટરને કેમ અટકાવવામાં આવ્યો નહીં તેવી ચર્ચાએ જોર પકડ્યું છે.